CELEX: C2006/224/44
Language: sk
Date: 2006-09-16 00:00:00
Title: Vec C-305/06: Žaloba podaná 13. júla 2006 – Komisia Európskych spoločenstiev/Helénska republika

16.9.2006   
            
            
               SK
            
            
               Úradný vestník Európskej únie
            
            
               C 224/23
            
         Žaloba podaná 13. júla 2006 – Komisia Európskych spoločenstiev/Helénska republika
   (Vec C-305/06)
   (2006/C 224/44)
   Jazyk konania: gréčtina
   Účastníci konania
   
      Žalobkyňa: Komisia Európskych spoločenstiev (v zastúpení: G. Zavvós a K. Simonsson)
   
      Žalovaná: Helénska republika
   Návrhy žalobkyne
   
               —
            
            
               určiť, že Helénska republika si tým, že cestnému dopravcovi bránila použiť najbližšiu vhodnú železničnú stanicu vykládky, a v rámci kombinovanej dopravy medzi členskými štátmi vykonať dopravu tiež na konečných úsekoch po ceste, ktoré sú súčasťou kombinovanej dopravy, nesplnila povinnosti, ktoré jej vyplývajú z článkov 2 a 4 smernice Rady 92/106/EHS (1) zo 7. decembra 1992 o stanovení spoločných pravidiel pre takýto typ kombinovanej dopravy tovaru medzi členskými štátmi,
            
         
               —
            
            
               zaviazať Helénsku republiku na náhradu trov konania.
            
         Žalobné dôvody a hlavné tvrdenia
   Správanie gréckych orgánov, pre ktoré je charakteristický protekcionizmus vnútroštátneho hospodárskeho sektoru a najmä cestnej dopravy tovaru na severe Grécka, nemôže byť žiadnym spôsobom dôvodom pre bránenie výkonu hospodárskej činnosti upravenej právnym predpisom, ako napríklad kombinovanej doprave v zmysle smernice 92/106/EHS, ktorá sa mala v súlade s jej článkom 2 uplatňovať od 1. júla 1993.
   
      (1)  Ú. v. ES L 368, 17.12.1992, s. 38.